Title: EXERCICI 1: Superació dels estereotips/ Gargots i textures
Course: L'Educació Visual i Plàstica i la superació dels estereotips/ 2n d'ESO

EXERCICI 1: Llegeix el text que et proposem a continuació

“Com augmentar i estimular l’ingeni mitjançant invencions variades

No puc deixar d’incloure entre aquests preceptes una nova i especulativa invenció que, si bé sembla poc important i quasi ridícula, és, sens dubte, molt útil per a estimular l’ingeni a diverses invencions. És la següent: si observes algunes parets brutes o construïts amb pedres dispars i et dediques a inventar escenes, allí hi podràs veure la imatge de diferents paisatges, decorats amb muntanyes, rius, roques, arbres, planes, grans valls i turons de totes les classes. I encara hi veuràs batalles, i figures agitades o rostres d’estrany aspecte, i vestits i infinites coses que podries traduir a la seva íntegra i atinada forma. El que passa amb aquests murs és el mateix que passa amb el so de les campanes, en el seu tànyer pots descobrir-hi el nom o la paraula que imaginis.

Leonardo da Vinci , "Tractat de pintura”

Ara us proposem que enlloc de mirar taques en una paret com aconsellava el geni renaixentista Leonardo Da Vinci, ompliu un full DINA4 amb gargots fets sense controlar el traç, directament amb bolígraf, preferiblement de color negre.

En una segona fase es tracta d'observar atentament i deixar volar la imaginació, podeu observar el full des de diferents posicions, hi heu de descobrir formes que us suggereixin éssers u objectes reals o fantàstics. Destaqueu-ne els contorns principals sense insistir en aquests, afegiu-hi totes les línies i detalls que hi faltin per anar donant una sensació de corporeïtat i volum al vostre personatge u objecte. Les textures poden ser variades i anar creant la sensació de volum creant zones amb diferent intensitat d'il·luminació. Procureu treballar una gama de grisos el més rica i variada possible.

Consulta els exemples que pots trobar en l'arxiu .pdf que trobaràs a continuació en aquest curs. Tanca aquesta finestra per accedir-hi.