Title: Exercici 6: DIBUIXEM UN BODEGÓ
Course: L'Educació Visual i Plàstica i la superació dels estereotips/ 2n d'ESO

Has de fer un bodegó utilitzant només bolígraf negre en un full DINA4 en posició vertical.

Has de seguir els passos següents i entregar tant el full amb els esborranys com el treball definitiu.

Per estudiar prèviament la composició has de dividir un full DINA4 en 9 rectangles de mides iguals. En cadascun d'ells has de fer una proposta d'esquema compositiu diferent utilitzant les formes geomètriques que han d'aparéixer obligatòriament en el teu bodegó:
- una esfera
- una semiesfera
- un cilindre
- un tronc de con
- un prisma de base hexagonal
- un prisma de base rectangular.

Un cop realitzats els 9 esquemes compositius diferents realitzats directament a bolígraf, analitza quin mostra una composició més interessant pensant en que tots els cossos han de donar la sensació d'estar recolzats sobre un mateix pla. Per aconseguir-ho hauràs de tenir presents els indicadors visuals de profunditat i volum estudiats abans i l'encaix correcte de les formes geomètriques demanades que podràs consultar en l'enllaç que trobaràs al final d'aquest text.

Quan ja hagis triat l'esborrany més interessant compositivament, has de traspassar l'encaix de les formes i concretar figures reals que puguem trobar en una taula parada per esmorzar i que s'ajustin a la forma geomètrica esmentada. Per exemple:
- una esfera (taronja o fruita similar)
- una semiesfera (mitja taronja)
- un cilindre (un got, una ampolla, un gerro...)
- un tronc de con (una tassa, un setrill d'oli...)
- un prisma de base hexagonal (un pot de mel, un gerro, un got...)
- un prisma de base rectangular(una pastilla de mantega, pa de motlle...).

Procura treballar les textures, l'encaix i proporció de les figures i els indicadors de profunditat i volum per tal d'aconseguir el major grau d'iconicitat possible, és a dir el major grau de semblança amb un model real.

Fixa't en els exemples que et proposem a continuació, es tracta d'exercicis fets per alumnat d'altres cursos.