Title: Introducció a la perspectiva
Course: L'Educació Visual i Plàstica i la superació dels estereotips/ 2n d'ESO

Entenem per representació perspectiva d’un objecte tridimensional aquell dibuix que és capaç de representar en una sola imatge les seves tres dimensions: amplada (dreta-esquerra), altura (dalt-baix), profunditat (devant-darrera) d’una forma convincent.

Hi ha dos tipus de perspectiva: la perspectiva axonomètrica i la perspectiva cònica. És fàcil diferenciar-les visualment si ens fixem en com estan representades les rectes paral·leles que s’allunyen de l’espectador: en la perspectiva cònica es dibuixen com si es tallessin en un punt (el punt de fuga), mentres que en la perspectiva axonomètrica es dibuixen paral·leles.

Així podem afirmar que una de les característiques fonamentals de l’axonometria és que conserva le representació del paral·lelisme de forma que si en l’objecte hi ha dues o més arestes paral·leles, aquestes seran dibuixades paral·leles sempre (cosa que com pots observar no passa en la perspectiva cònica).

Per representar les tres dimensions de l’espai alhora, la perspectiva axonomètrica es serveix de tres eixos (que poden formar entre si diferents angles,constituïnt el fonament de diferents tipus d’axonometria) sobre els que podrem mesurar i referenciar totes les dimensions de l’objecte a representar.

En una representació axonomètrica només podem mesurar sobre els eixos o sobre rectes paral·leles als eixos.

Si els tres eixos formen angles de 120º entre si la perspectiva axonomètrica és isomètrica.

L'eix situat en posició vertical ens servirà per mesurar-hi les altures del cos representat, els eixos que tenim situats a dreta i esquerra serviran per mesurar-hi les amplades i les profunditats. Així, un cop mesurades totes les dimensions del cos sobre els eixos axonomètrics a partir del seu origen (lloc o es tallen els tres eixos axonomètrics, també anomenats terna axonomètrica -isomètrica en aquest darrer cas), podrem anar-ne localitzant les arestes i els vèrtexs del cos mitjançant coordenades paral·leles als tres eixos respectius.