Title: TREBALL DE GRUP: Les primeres avantguardes pictòriques
Course: L'Educació Visual i Plàstica i la superació dels estereotips/ 2n d'ESO

Les primeres avantguardes pictòriques

TREBALL DE GRUP: Les primeres avantguardes pictòriques

Formeu grups de 3 ó 4 membres seguint les orientacions donades per la professora a l'aula.

Cada grup haurà de triar una persona responsable que actuarà com a portaveu del grup. Serà l'encarregada de transmetre a la professora les possibles consultes, dubtes o dificultats sorgides en el si del seu grup.
Alhora també serà l'encarregada de pujar el resultat del treball del grup en un arxiu .pdf en la tasca: penjar el fitxer de grup.

És imprescindible que els arxius siguin tramesos en la data fixada per tal que puguin corregir-se prèviament a la seva exposició oral pública en l'aula.

QUÈ HA DE CONTENIR AQUEST ARXIU. pdf?
- Heu de fer una presentació Power Point que després heu de convertir a PDF
- Guardeu i pengeu-ne una versió convertida a .pdf: Barra de menús /Archivo/Guardar como/PDF
- Continguts:
  - Característiques generals del moviment pictòric d'avantguarda assignat. (Nom, context temporal, característiques formals, autors més rellevants) Apartat general de grup
  - Cada membre del grup haurà d'estudiar un autor concret que puguem inscriure en el moviment artístic que esteu estudiant en el grup i afegir a la presentació un mínim de dues diapositives que continguin informació gràfica rellevant de dues obres com a mínim de l'autor estudiat. Les haureu de comentar oralment el dia de la presentació a l'aula, tant a nivell formal com a nivell de quina lectura personal en feu del significat de l'obra estudiada. És important també que referencieu de cada obra mostrada: el títol, l'any d'execució, l'autor, la tècnica i les dimensions (i, si en teniu informació, el lloc on es troba exposada en l'actualitat).
  - Cadascun dels membres del grup heu de crear una composició plàstica en color que segueixi les caracterísitiques formals i temàtiques del moviment o autor estudiat. Compte: no es tracta de reproduir una obra existent sinó de fer una creació personal que respongui a una determinada manera de fer o estil.
  - Escanegeu les produccions plàstiques personals dels diferents membres del grup i feu una diapositiva per a cadascuna d'elles. Fent constar en cada cas: Títol, autor/a, tècnica, dimensions.
  - Confeccioneu la presentació definitiva tenint en compte la coherència formal i de continguts de la presentació, guardeu-la com a arxiu .pdf per a rebaixar el tamany de l'arxiu i pengeu-lo en aquest espai Moodle. Per a fer-ho accediu a la Tasca: tramesa arxius pdf presentacions que trobareu més avall .

- Cada grup heu de fer una exposició oral dels continguts presentats.

- Posteriorment a la realització del treball de grup: cada membre del grup haurà de comentar per escrit l'obra creada per un altre dels membres del seu grup per tal de justificar en quin grau l'obra triada respon o no a les característiques estilístiques del moviment estudiat, quines sensacions li transmet i quina nés la seva valoració general de l'obra així com aquells suggeriments que pugui'n semblar-vos oportuns. Tingueu però en compte que sempre heu d'argumentar les vostres opinions sent respectuosos amb l'autor/a en tot moment, esteu valorant l'obra, no la persona.